એ જ વકતવ્યમાં પ્રોફેસર હોકિન્સ કહે છે કે મને જે મળ્યું છે તેનો આદર કરતાં હું શીખ્યો છું. મારું બદનસીબ ખરું કે મને મોટરન્યુરોન અસાધ્ય રોગ થયો છે પણ એ એક સિવાય બાકી દરેક બાબતમાં નસીબદાર છું. હું નસીબદાર છું કે મને યોગ્ય સમયે થિયોરેટિકલ ફિજિક્સનું કામ કરવા મળ્યું. વળી કેટલાક જ કામ એવા છે કે જે હું મારી અપંગ અવસ્થા છતાં કરી શકું આ કામ એમાનું એક હતું જેમાં મને મારી ડિસએબિલીટી નડી નથી. જીવન ગમે તેટલું કઠિન કેમ ન હોય પણ ગુસ્સે ન થવું એ ખૂબ મહત્ત્વની બાબત છે, કારણ કે જો તમે તમારા પર અને પરિસ્થિતિ પર હસી નથી શકતા તો તેમાંથી બહાર નીકળવાની દરેક શક્યતાઓ તમે ખોઈ બેસો છો.